cyanic-selkie/wikianc huggingface dataset:
Ρόμπερτ Χάινλαϊν
Ατομισμός και αυτοδιάθεση
Σύμφωνο με την πίστη του στον ατομικισμό, το έργο του για ενήλικες -και μερικές φορές ακόμη και το έργο του για το εφηβικό κοινό- συχνά απεικονίζει τόσο τους καταπιεστές όσο και τους καταπιεσμένους με μεγάλη ασάφεια. Ο Χάινλαϊν πίστευε ότι ο ατομικισμός ήταν ασύμβατος με την άγνοια. Πίστευε ότι όλοι οι ενήλικες αποκτούσαν ένα κατάλληλο επίπεδο νοητικής επάρκειας μέσω του εκπαίδευτικού συστήματος, είτε αυτό αφορούσε θεωρητικά μαθήματα ή πρακτική εκπαίδευση. Στα νεανικά του μυθιστορήματα, περισσότερες από μία φορές ένας χαρακτήρας κοιτάζει με περιφρόνηση την επιλογή θεματικών ενοτήτων ενός μαθητή λέγοντας: "Γιατί δεν μελετούσατε κάτι πιο χρήσιμο;" Στο Time Enough for Love, ο Λάζαρος Λονγκ παραθέτει μια εκτενή λίστα δεξιοτήτων που οφείλουν ναέχουν οι πάντες, καταλήγοντας, «Η εξειδίκευση είναι για τα έντομα». Η ικανότητα του ατόμου να αυτομορφώνεται διερευνάται σε ιστορίες όπως το I Will Fear No Evil, ' —All You Zombies— ' και « By His Bootstraps ».
Ο Χάινλαϊν ισχυρίστηκε ότι έγραψε το Starship Troopers ως απάντηση στις "φωνές που ζητούσαν τον μονομερή τερματισμό των πυρηνικών δοκιμών από τις Ηνωμένες Πολιτείες". Ο Χάινλαϊν προτείνει στο βιβλίο ότι η αντίπαλη φυλή των Μπάγκς (φυλή εξωγήινων εντόμων) είναι ένα καλό παράδειγμα που καταδεικνυεί το πως ο κομμουνισμός είναι μία ηθική σύμβαση που οι άνθρωποι δεν μπορούν να τηρήσουν επιτυχώς, καθώς οι άνθρωποι είναι ατομικά όντα, ενώ τα μέλη της φυλής των Μπάγκς, ως συλλογικότητα, μπορούν όλοι να συνεισφέρουν στο σύνολο χωρίς να λαμβάνεται υπόψη η ατομική επιθυμία.
Σεξουαλικά θέματα
Για τον Χάινλαϊν, η προσωπική απελευθέρωση περιελάμβανε τη σεξουαλική απελευθέρωση και η ελεύθερη αγάπη ήταν ένα κύριο θέμα της γραφής του ξεκινώντας το 1939, με το For Us, the Living. Κατά την πρώιμη περίοδο του, η γραφή του Χάινλαϊν για νεότερους αναγνώστες ήταν σε ένα βαθμό αυτολογοκρούμενη έχοντας υπόψη τόσο τις εκδοτικές αντιλήψεις για τη σεξουαλικότητα στα μυθιστορήματά του όσο και τις πιθανές αντιλήψεις του αγοραστικού κοινού. Όπως το έθεσε ο κριτικός William H. Patterson, το δίλημμά του ήταν «να ξεχωρίσει αυτό που ήταν πραγματικά απαράδεκτο από αυτό που ήταν απλώς υπερβολική υπερευαισθησία για κάποιους κατα φαντασία βιβλιοθηκονόμους».
Εισερχόμενος τη μέση περίοδο του, η σεξουαλική ελευθερία και η εξάλειψη της σεξουαλικής ζήλιας γίνονται κεντρικά θέματα στα μυθιστορήματά του. Για παράδειγμα, στο Stranger in a Strange Land (1961), ο προοδευτικός αλλά σεξουαλικά συντηρητικός ρεπόρτερ, Μπεν Κάξτον, λειτουργεί ως "συνήγορος του διαβόλου" απέναντι στους λιγότερο καταπιεσμένους χαρακτήρες, τον εκκεντρικό Τζζουμπάλ Χάρσοου και τον κεντρικό ήρωα Βαλεντάϊν Μάικλ Σμιθ (μάϊκ). Ένας άλλος από τους βασικούς χαρακτήρες, η Τζιλ, είναι ομοφοβική και λέει ότι «εννιά στις δέκα φορές, αν ένα κορίτσι βιαστεί, είναι εν μέρει δικό της λάθος».
Σύμφωνα με τον Γκάρι Γουέστφαλ, "Ο Χάινλαϊν είναι μια προβληματική περίπτωση για τις φεμινίστριες; από τη μία πλευρά, τα έργα του συχνά παρουσιάζουν γυναικείους χαρακτήρες με σθένος και αυτοπεποίθηση, και ο ίδιος δηλώσει συχνά για το ότι οι γυναίκες είναι ισότιμες, ίσως και ανώτερες των ανδρών ; αυτοί όμως οι χαρακτήρες και οι δηλώσεις συχνά αντανακλούν τραγικά στερεοτυπικές αντιλήψεις γύρω από τυπικά γυναικεία χαρακτηριστικά. Είναι στενάχωρο, για παράδειγμα, ότι στο βιβλίο «Διευρυμένο Σύμπαν», ο Χάινλαϊν μιλάει υπέρ μιας κοινωνίας όπου όλοι οι δικηγόροι και πολιτικοί είναι γυναίκες, στη λογική ότι οι γυναίκες διαθέτουν κάποια μυστήρια 'θηλυκή' πρακτική ικανότητα την οποία οι άνδρες δεν μπορούν να αναπαράγουν." Σε βιβλία που είχε γράψει ήδη από το 1956, ο Χάινλαϊν είχε ασχοληθεί με την αιμομιξία και τη σεξουαλική φύση των παιδιών. Πολλά από τα βιβλία του, όπως το Time for the Stars, το Glory Road, το Time Enough for Love, και το The Number of the Beast πραγματεύονταν ρητά ή έμμεσα την αιμομιξία, τα σεξουαλικά συναισθήματα και τις σχέσεις μεταξύ ενηλίκων, παιδιών ή και τα δύο. Η εξερεύνηση αυτών των θεμάτων περιλαμβάνει τη ρομαντική σχέση και τον γάμο δύο χαρακτήρων στο The Door into Summer που γνωρίζονται όταν ο ένας ήταν 30χρονος μηχανικός και η άλλη ένα 11χρονο κορίτσι και που τελικά παντρεύτηκαν όταν -το ταξίδι έκανε το κορίτσι ενήλικο ενώ ο μηχανικός γερνούσε ελάχιστα ; η δε πιο εμφανής ενδοοικογενειακή αιμομιξία στο To Sail Beyond the Sunset και στο Farnham's Freehold. Ο Χάινλαϊν συχνά κατασκεύαζε καταστάσεις όπου ο αρχικός σκοπός που είχε ορίσει μια συγκεκριμένη συμπεριφορά ταμπού, ήταν πλέον αδόκιμος λόγω των τεχνολογικών προόδων. Για παράδειγμα, στο Time Enough for Love, ο Χάινλαϊν περιγράφει έναν αδερφό και μια αδερφή (Joe και Llita) που ήταν ετεροζυγωτικά δίδυμα, που ήταν "συμπληρωματικά διπλοειδή" με εντελώς ανόμοια γονιδιώματα και επομένως δεν διέτρεχαν αυξημένο κίνδυνο για μεταλλάξεις γονιδίων λόγω συγγένειας. Σε αυτήν την περίπτωση, η Llita και ο Joe επινοήθηκαν για να εξερευνήσουν την έννοια της αιμομιξίας, όπου η συνήθης αντίρρηση στην αιμομιξία - ο αυξημένος κίνδυνος γενετικού ελαττώματος στα παιδιά τους - δεν λαμβανόταν υπόψη. Συνομήλικοι όπως ο L. Sprague de Camp και ο Damon Knight έχουν κατακρίνει το πώς ο Χάινλαϊν απεικονίζει την αιμομιξία και την παιδεραστία με ανάλαφρο και επιδοκιμαστικό τρόπο. Η Diane Parkin-Speer έχει την άποψη ότι η πρόθεση του Χάινλαϊν είναι να προκαλέσει τον αναγνώστη και να αμφισβητήσει τους σεξουαλικούς κανόνες παρά να προωθήσει κάποια συγκεκριμένη σεξουαλική ατζέντα.
Φιλοσοφία
Στο To Sail Beyond the Sunset, ο Χάινλαϊν έχει τον κύριο χαρακτήρα, τη Μορίν να δηλώνει ότι ο σκοπός της μεταφυσικής είναι να κάνει ερωτήσεις: "Γιατί είμαστε εδώ;" «Πού πάμε αφού πεθάνουμε;» (και ούτω καθεξής); και οι απαντήσεις σε αυτές ερωτήσεις δεν εξετάζονται. Το να θέτεις τις ερωτήσεις είναι το θέμα της μεταφυσικής, αλλά η απάντηση δεν είναι, γιατί μόλις απαντήσεις σε αυτό το είδος ερώτησης, υπερβαίνεις τα όρια και εισάγεσαι στο χώρο της θρησκευτικής πίστης. Η Μορίν δεν αναφέρει τον λόγο για αυτό. Απλώς παρατηρεί ότι τέτοιες ερωτήσεις είναι «όμορφες» αλλά δεν έχουν απαντήσεις. Ο γιος/εραστής της Μορίν, Λάζαρος Λονγκ, κάνει μια σχετική παρατήρηση στο Time Enough for Love. Για να απαντήσουμε στα «μεγάλα ερωτήματα» για το σύμπαν, δηλώνει κάποια στιγμή ο Λάζαρος, θα ήταν απαραίτητο να σταθούμε έξω από το σύμπαν ; ένα σχόλιο που εμμέσως στρέφει την προσοχή του κοινού στην κβαντική μηχανική.
Κατά τη διάρκεια των δεκαετιών του 1930 και του 1940, ο Χάινλαϊν ενδιαφέρθηκε βαθιά για τη γενική σημασιολογία του Άλφρεντ Κορζμπίνσκι και παρακολούθησε μια σειρά από σεμινάρια για το θέμα. Οι απόψεις του για την επιστημολογία φαίνεται να πηγάζαν από αυτό το ενδιαφέρον και οι φανταστικοί χαρακτήρες του συνεχίζουν να εκφράζουν τις απόψεις του Κορζμπίνσκι μέχρι το τέλος της συγγραφικής του καριέρας. Πολλές από τις ιστορίες του, όπως το Gulf, If This Goes On—, και Stranger in a Strange Land, εξαρτώνται σε μεγάλο βαθμό από τη θεωρητική βάση της επιστημολογίας, που σχετίζεται με τη γνωστή υπόθεση Sapir–Whorf περί γλωσσικής σχετικότητας, ότι με τη χρήση μιας σωστά σχεδιασμένης γλώσσας, μπορεί κανείς να αλλάξει ή να βελτιώσει τον εαυτό του διανοητικά ή ακόμα και να συνειδητοποιήσει τις ανεκμετάλλευτες δυνατότητες (όπως στην περίπτωση του Joe in Gulf – του οποίου το επώνυμο μπορεί να είναι Greene, Gilead ή Briggs).
Όταν δημοσιεύτηκε το μυθιστόρημα της Άυν Ραντ  Κοντά στον ουρανό , ο Χάινλαϊν εντυπωσιάστηκε, όπως αναφέρεται στο "Grumbles ...» και ανέφερε τον Τζον Γκαλτ —τον ήρωα στο Ο Άτλας επαναστάτησε της Ραντ—ως ηρωικό αρχέτυπο στο δικό του βιβλίο Η Σελήνη είναι μια άκαρδη ερωμένη. Επηρεάστηκε επίσης έντονα από τον θρησκευτικό φιλόσοφο Π.Δ. Ουσπένσκι. Ο φροϋδισμός και η ψυχανάλυση βρίσκονταν στο αποκορύφωμα της επιρροής τους κατά την κορύφωση της καριέρας του Χάινλαιν και ιστορίες όπως η Ώρα για τα Άστρα επιδόθηκαν αυτάρεσκα στην ψυχολογική θεωρητικοποίηση.
Ωστόσο, ήταν δύσπιστος με τον φροϋδισμό, ειδικά μετά από μια διαμάχη με έναν εκδότη που επέμενε να αποκωδικοποιεί με όρους φροϋδικού σεξουαλικού συμβολισμού τα εφηβικά του μυθιστορήματα. Ο Χάινλαϊν γοητεύτηκε από το κοινωνικό πιστωτικό κίνημα τη δεκαετία του 1930. Αυτό φαίνεται στο Beyond This Horizon και στο μυθιστόρημά του το 1938 For Us, the Living: A Comedy of Customs, το οποίο τελικά δημοσιεύτηκε το 2003, πολύ μετά τον θάνατό του.
Ξεπληρώστε το προς τα εμπρός
Η φράση " ανταπέδωσε το όπου υπάρχει ανάγκη " (μτφ. pay it forward), αν και ήταν ήδη σε περιστασιακή χρήση ως ρήση, έγινε δημοφιλής από τον Χάινλαϊν στο βιβλίο του Between Planets, που δημοσιεύτηκε το 1951: "Ο τραπεζίτης ψάχνοντας στις βαθιές τσέπες της ρόμπας του, εμφάνισε ένα μονό κοινωνικό γραμμάτιο. 'Μα φάε πρώτα ; το γεμάτο στομάχι ισορροπεί την κρίση του ανθρώπου. Κάνε μου την τιμή να δεχτείς την προσφορά μου ως καλωσόρισμα στον νεοαφιχθέντα'.
''Η περηφάνεια του έλεγε να αρνηθεί. το άδειο του στομάχι φώναζε ΠΑΡΤΟ! Ο Ντον το πήρε και είπε 'Μμ ευχαριστώ!, Εξαιρετικά ευγενικό από μέρους σας. Θα σας το ξεπληρώσω, με την πρώτη ευκαιρία.'''Ο τραπεζίτης του απάντησε : ' Αντ'αυτού, καλλίτερα να το ανταποδώσεις μελλοντικά σε κάποιο άλλο πολίτη που θα το έχει ανάγκη' "
Ο ίδιος αναφέρθηκε σε αυτό σε αρκετές άλλες ιστορίες, αν και μερικές φορές τι διατύπωνε απλώς ως "... να ξεπληρώσει ένα χρέος βοηθώντας άλλους", όπως σε ένα από τα τελευταία του έργα, το Job, a Comedy of Justice.
Ο Χάινλαϊν ήταν μέντορας του Ρέι Μπράντμπερι, προσφέροντας του βοήθεια και πιθανότατα προωθώντας την ιδέα, που έγινε διάσημη από τη δημοσίευση μιας επιστολής του προς τον Χάινλαϊν που τον ευχαριστούσε. Στο μυθιστόρημα του Μπράντμπερι, Dandelion Wine, που δημοσιεύτηκε το 1957, όταν ο κύριος χαρακτήρας Ντάγκλας Σπόλντινγκ αναλογίζεται την αξία της ζωής του, μαέσως αφού τον ζώζει ο κύριος Τζόνας, ο Τζάνκμαν: "Πως να ευχαριστήσω τον κύριο Τζόνας άραγε, σκέφτηκε, για την πράξη του; Πως να τον ευχαριστήσω, πως να του το ανταποδώσω; Αδύνατο στη ουσία, αδύνατο. Δεν υπάρχει άξιο αντίτιμο. Οπότε τι; Να το ανταποδώσω κάπως, σκέφτηκε, να το ανταποδώσω ίσως σε κάποιον άλλο. Να δημιουργήσω μία αλυσίδα καλής θέλησης. Έχοντας το νου μου τριγύρω, και βρίσκοντας κάποιο σε ανάγκη, ώστε η ανταπόδοση να πιάσει τόπο. Αυτός είναι ο μόνος τρόπος..." Ο Μπράντμπερι έχει επίσης συμβουλεύσει τους συγγραφείς που έχει εκάστοτε βοηθήσει, να του το ανταποδώσουν βοηθώντας άλλους συγγραφείς.
Ο Χάινλαϊν κήρυξε και άσκησε αυτή τη φιλοσοφία. πλέον η Λέσχη Χάινλαϊν, μια ανθρωπιστική οργάνωση που ιδρύθηκε στο όνομά του, συνεχίζει αυτή την ιδιότυπη πράξη, εφαρμόζοντας τη φιλοσοφία σε διάφορες δράσεις της, συμπεριλαμβανομένων των προγραμμάτων Χάινλαϊν για Ήρωες, Υποτροφία Λέσχης Χάινλαϊν, και Αιμοδοσία Λέσχης Χάινλαϊν. Ο συγγραφέας Σπάιντερ Ρόμπινσον έκανε επανειλημμένα αναφορά στο δόγμα, αποδίδοντάς το στον πνευματικό του μέντορα Χάινλαϊν.
Επιρροή και κληρονομιά
Ο Χάινλαϊν συνήθως αναφέρεται, μαζί με τον Ισαάκ Ασίμωφ και τον Άρθουρ Κλαρκ, ως ένας από τους τρεις δασκάλους της επιστημονικής φαντασίας που προέκυψαν στη λεγόμενη Χρυσή Εποχή της επιστημονικής φαντασίας, που σχετίζεται με τον John W. Campbell και το περιοδικό του Astounding. Τη δεκαετία του 1950 ο Κάμπελ πρωτοπόρησε εξευγενίζοντας το λογοτεχνικό είδος της επιστημονικής φαντασίας, διαγράφοντας το παρελθόν του ως φτηνό και απλοϊκό διάβασμα εύκολης κατανάλωσης. Οι περισσότερες κυκλοφορίες των εκδόσεων του, συμπεριλαμβανομένων των διηγημάτων, εξακολουθούν να τυπώνονται σε πολλαπλές μεταφράσεις από την αρχική τους έκδοση και εξακολουθούν να είναι διαθέσιμα ως νέα χαρτόδετα δεκαετίες μετά τον θάνατό του. μικρογραφία| Ο κρατήρας Χάινλαϊν στον [[Άρης (πλανήτης)|Άρη]] Ο Κάμπελ βρέθηκε στο απόγειο της καριέρας του όταν συνεισέφερε στο να κατευθυνθεί το είδος προς την κοινωνική επιστημονική φαντασία, με μια εκούσια προσπάθεια ωρίμανσης του είδους μακριά από τη αισθητική της διαστημικής όπερας σε μια πιο λογοτεχνική προσέγγιση που θα άγγιζε μι απιό ενήλικη θεματολογία όπως η πολιτική και η ανθρώπινη σεξουαλικότητα. Αντιδρώντας σε αυτή την τάση, η σκληρή επιστημονική φαντασία άρχισε να διακρίνεται ως ξεχωριστό υποείδος, αλλά παραδόξως ο Χάινλαϊν θεωρείται ως έχων βαρύνουσα επιρροή και στη σκληρή επιστημονική φαντασία, λόγω των εκτεταμένων γνώσεών του στη μηχανική και της προσεκτικής επιστημονικής έρευνας που διενεργεί και η οποία είναι εμφανής στις ιστορίες του. Ο ίδιος ο Χάινλαϊν δήλωσε —με προφανή περηφάνια— ότι τις μέρες πριν από τους υπολογιστές τσέπης, ο ίδιος και η σύζυγός του Βιρτζίνια εργάζονταν κάποτε για αρκετές ημέρες σε μια μαθηματική εξίσωση που περιγράφει μια τροχιά πυραύλων Γης-Άρη, η οποία κατέληψε ως απλή μνοία σε μια πρόταση του μυθιστορήματος Διαστημικός Δόκιμος (Space Cadet).
Στυλ γραφής
Ο Χάινλαϊν πιστώνεται συχνά ότι εισήγαγε πιό εμπεριστατωμένες τεχνικές γραφής στο είδος της επιστημονικής φαντασίας. Για παράδειγμα, όταν έγραφαν για φανταστικούς κόσμους, οι προηγούμενοι συγγραφείς συχνά περιορίζονταν από τις υπάρχουσες γνώσεις του κοινού της τυπικής «διαστημικής όπερας», με αποτέλεσμα να περιορίζουν εαυτούς : Τα ίδια διαστημόπλοια, ακτίνες θανάτου και τρομακτικοί εξωγήινοι από καουτσούκ κατέληξαν να είναι πανταχού παρόντα. Αυτό ήταν απαραίτητο εκτός και αν ο συγγραφέας ήταν διατεθειμένος να προχωρήσει σε μεγάλες συμπληρωματικές περιγραφικές αφηγήσεις σχετικά με το τεχνολογικό και επιστημονικό υπόβαθρο της ιστορίας, και αυτό σε μια περίοδο όπου οι εκδότες ιστοριών επιστημονικής φαντασίας πλήρωναν τους συγγραφείς με τη λέξη (και έθεταν αυστηρά όρια σχετικά με τα μεγέθη των διηγημάτων).
Αλλά ο Χάινλαϊν χρησιμοποίησε μια τεχνική που ονομάζεται «έμμεση επεξήγηση», που ίσως για πρώτη φορά παρουσιάστηκε από τον Ράντγιαρντ Κίπλινγκ στις δικές του απόπειρες στο είδος της επιστημονικής φαντασίας, στα διηγήματα της σειράς Aerial Board of Control. Όταν ο Κίπλινγκ ζούσε στην Ινδία, και έγραφε ιστορίες που διαδραματίζονταν στην Ινδία, είχε επινοήσει την τεχνική ως τρόπο να ενσωματώσει τις μακροσκελείς εξηγήσεις που ειδάλλως θα απωθούσαν τους Άγγλους αναγνώστες του. Αυτή η τεχνική - η αναφορά λεπτομερειών με τρόπο που επιτρέπει στον αναγνώστη να συμπεράνει περισσότερα για το σύμπαν από όσα γράφονται στην πραγματικότητα έγινε σήμα κατατεθέν ως αφηγηματική τεχνική τόσο του Χάινλαϊν όσο και μιας ολόκληρης γενιάς συγγραφέων που επηρεάστηκαν από αυτόν. Ο Χάινλαιν επηρεάστηκε σημαντικά από τον Κίπλινγκ και πέρα από αυτό, όπως και ο ίδιος αναφέρει στο δοκίμιο του « Αναφορικά με τη βιοποριστική συγγραφή έργων επιστημονικής φαντασίας».
Κανόνες γραφής
Όταν συνάδελφοι συγγραφείς ή θαυμαστές έγραφαν στον Χάινλαϊν ζητώντας συμβουλές γραφής, αυτός παρήγαγε τη δική του περίφημη πλέον λίστα με τους κανόνες για να γίνει κάποιος/α επιτυχημένος/η συγγραφέας:
Για την οποία λίστα είχε δηλώσει: "Οι άνωθεν πέντε κανόνες στην πραγματικότητα έχουν να κάνουν περισσότερο με το πως να γράψεις λογοτεχνία για βιοπορίσμό από όλα τα προηγούμενα εδάφια (του δοκιμίου). Αλλά, αυτοι οι κανόνες είναι απίστευτα δύσκολο να τηρηθούν, για αυτό και ευπάρχουν τόσο λίγοι εππαγγελματίες συγγραφείς και τόσοι πολλοί που απλά το ονειρεύονται, και για αυτό δεν φοβάμαι να αποκαλύψω τα μυστικά του επαγγέλματος! " Ο Χάινλαϊν αργότερα δημοσίευσε ένα ολόκληρο άρθρο, " Περί βιοποριστικής συγγραφής λογοτεχνικών έργων", το οποίο περιελάμβανε τους κανόνες του και από το οποίο προέρχεται το παραπάνω απόσπασμα. Όταν λέει «ό,τι ειπωθεί από πάνω τους», αναφέρεται στις άλλες οδηγίες του. Για παράδειγμα, αναφέρει ότι οι περισσότερες ιστορίες ταιριάζουν σε μια από τις λίγες βασικές κατηγορίες:
Στο άρθρο, ο Χάινλαϊν προτείνει ότι οι περισσότερες ιστορίες ταιριάζουν είτε με την ιστορία της εφεύρεσης είτε με την ιστορία ανθρώπινου ενδιαφέροντος, η οποία υποδιαιρείται στις τρεις τελευταίες κατηγορίες. Επίσης, πιστώνει στον Λ. Ρον Χάμπαρντ ότι προσδιόρισε το είδος «Άνθρωπος που μάθαινει από τα λάθη του».
Επιρροή μεταξύ των συγγραφέων
Ο Χάινλαϊν είχε έντονη επιρροή σε άλλους συγγραφείς επιστημονικής φαντασίας. Σε μια δημοσκόπηση του 1953 με κορυφαίους συγγραφείς επιστημονικής φαντασίας, ο Χάινλαϊν αναφέρθηκε πιο συχνά ως επιρροή από οποιονδήποτε άλλο σύγχρονο συγγραφέα. Ο κριτικός Τζέιμς Γκίφορντ έγραφε: "Παρότι πολλοί άλλοι συγγραφείς έχουν ξεπεράσει το συνολικό έργο του σε ποσότητα, ελάχιστοι μπορούν να ισχυριστούν ότι ασκούν ισότιμη πολυσχιδή και εμβαθή επιρροή. Αναρίθμητοι συγγραφείς επιστημονικής φαντασίας από τα προπολεμικά χρόνια μέχρι και σήμερα τιμούν με ενθουσιασμό την επιρροή του Χάινλαϊν στην προώθηση των καριέρων τους, καθώς και στη διαμόρφωση του στυλ γραφής τους και των ιστοριών που διηγούνται." Ο Χάινλαϊν έδωσε στον Λάρι Νίβεν και στον Τζέρι Πουρνέλ εκτενείς συμβουλές για ένα προσχέδιο χειρογράφου του The Mote in God's Eye. Παρείχε την εξής ατάκα προς τύπωση στο εξώφυλλο του βιβλίου: «Πιθανώς το καλύτερο μυθιστόρημα επιστημονικής φαντασίας που έχω διαβάσει ποτέ». Ο συγγραφέας Ντέιβιντ Γκέρολντ, υπεύθυνος για τη δημιουργία των tribbles στο Star Trek, απέδωσε επίσης στον Χάινλαϊν την έμπνευση για τη σειρά μυθιστορημάτων του <i id="mwBEM">Dingilliad</i>. Ο Γκρέγκορι Μπένφορντ χαρακτηρίζει το μυθιστόρημά του Jupiter Project ως φόρο τιμής στον Χάινλαϊν. Ομοίως, ο Τσαρλς Στρος λέει ότι το μυθιστόρημά του « <i id="mwBEg">Τα παιδιά του Κρόνου»</i> που προτάθηκε για το βραβείο Χιούγκο είναι «μια διαστημική όπερα και αφιέρωμα στα έργα όψιμης περιόδου του Ρόμπερτ Χάινλαϊν », αναφερόμενος ιδιαίτερα στο βιβλίο Παρασκευή του Χάινλαϊν. Το θέμα και η πλοκή του μυθιστορήματος του Κάμερον Χάρλεϊ, Η Ελαφρά Ταξιαρχία απηχούν ξεκάθαρα εκείνα του Starship Troopers του Χάινλαϊν.
Εινοημένεςς λξεις και φράσεις
Ακόμη και εκτός της κοινότητας επιστημονικής φαντασίας, αρκετές λέξεις και φράσεις που επινοήθηκαν ή υιοθετήθηκαν από τον Χάινλαϊν έχουν περάσει στην αγγλική καθομιλουμένη γλώσσα:
Επιρροή σε κουλτούρα και τεχνολογία
Το 1962, ο Oberon Zell-Ravenheart (τότε χρησιμοποιούσε ακόμα το όνομα της γέννησής του, Τιμ Ζελ) ίδρυσε την Εκκλησία όλων των Κόσμων, μια νεοπαγανιστική θρησκευτική οργάνωση που διαμορφώθηκε με ποικίλους τρόπους (συμπεριλαμβανομένου του ονόματός της) από την κριτική της οργανωμένης θρησκευτικής λατρείας στο μυθιστόρημα ''Stranger in a Strange. Γη''. Αυτό το πνευματικό μονοπάτι περιελάμβανε πολλές ιδέες από το βιβλίο, συμπεριλαμβανομένων των μη κυρίαρχων οικογενειακών δομών, του κοινωνικού ελευθερισμού, των τελετουργιών με χρήση απλού νερού, της αποδοχής όλων των θρησκευτικών κατευθύνσεων από μια ενιαία παράδοση και της χρήσης αρκετών όρων όπως «γκροκ», «Αυτού είσαι Κύριος», και «Να μην διψάσεις». Αν και ο Χάινλαϊν δεν ήταν ούτε μέλος ούτε υποστηρικτής της Εκκλησίας, υπήρχε συχνή ανταλλαγή αλληλογραφίας μεταξύ του Ζελ και του Χάινλαϊν και ήταν συνδρομητής στο περιοδικό τους, Πράσινο Αυγό. Αυτή η Εκκλησία εξακολουθεί να υπάρχει ως θρησκευτική οργάνωση σύμφωνα με τις διατάξεις που ορίζουν τις νομικές οντότητες στις Η.Π.Α., έχοντας έδρα την Καλιφόρνια, με μέλη σε όλο τον κόσμο, και παραμένει ενεργό μέρος της νεοπαγανιστικής κοινότητας μέχρι σήμερα. Η σύζυγος του Ζελ, Morning Glory επινόησε τον όρο (πολυσυντροφικότητα) το 1990, ένα άλλο κίνημα που εμπεριέχει τις έννοιες του Χάινλαϊν στις θεμελειώδεις αξίες του.
Ο Χάινλαϊν συνέβαλε στο να κάνει την εξερεύνηση του διαστήματος να φαντάζει στο κοινό σαν μια πρακτικά δυνατή πιθανότητα. Οι ιστορίες του που υπέβαλε σε εφημερίδες ευρείας κυκλοφορίας όπως η "The Saturday Evening Post" υιοθετούσαν μια χαλαρή προσέγγιση στο ότι διαδραματίζονταν στο διάστημα, αντί για τον τόνο έκπληξης και θαυμασμού που ήταν προηγουμένως κοινός. Η ταινία σε στυλ ντοκιμαντέρ, Προορισμός Σελήνη (Destination Moon), περιέγραφε έναν Διαστημικό Αγώνα με μια απροσδιόριστη ξένη δύναμη σχεδόν μια δεκαετία πριν μια τέτοια ιδέα γίνει συνηθισμένη και προωθήθηκε από μια άνευ προηγουμένου διαφημιστική εκστρατεία σε έντυπες εκδόσεις. Πολλοί από τους αστροναύτες και άλλοι που εργάζονταν στο διαστημικό πρόγραμμα των ΗΠΑ μεγάλωσαν με τη σειρά εφηβικών μυθιστορημάτων του Χάινλαϊν, το οποίο αποδεικνύεται περίτρανα από την ονομασία ενός κρατήρα στον Άρη προς τιμήν του και σειρά εγκωμιαστικών σχολίων από τους αστροναύτες του Apollo 15 κατά τη διάρκεια των ραδιοφωνικών συνομιλιών τους ενώ βρίσκονταν στο φεγγάρι.
Ο Χάινλαϊν ήταν επίσης προσκεκλημένος σχολιαστής (μαζί με τον συνάδελφο συγγραφέα επιστημονικής φαντασίας Άρθουρ Σ. Κλαρκ ) μαζί με τον παρουσιαστή Γουόλτερ Κρόνκαϊτ για την κάλυψη της προσελήνωσης του Απόλλωνα 11. Ο Χάινλαϊν σχολίασε κατά τη διάρκεια της προσγείωσης ότι, «Αυτό είναι το μεγαλύτερο γεγονός στην ανθρώπινη ιστορία, μέχρι αυτή τη στιγμή. Αυτό είναι—σήμερα είναι η Πρωτοχρονιά της Πρωτοχρονιάς." Ο επιχειρηματίας Ίλον Μασκ λέει ότι τα βιβλία του Χάινλαϊν βοήθησαν να εμπνευστεί την καριέρα του.
Σύλλογος Χάινλαϊν
Ο Σύλλογος Χάινλαϊν ίδρυσε επίσης το Βραβείο Ρόμπερτ Α. Χάινλαϊν το 2003 "για εξαιρετικά δημοσιευμένα έργα επιστημονικής φαντασίας και τεχνικά κείμενα που εμπνεύουν την ανθρώπινη εξερεύνηση του διαστήματος".
Στην ευρεία κουλτούρα
Τηλεόραση
Βιβλιογραφία
Μουσική
Έπαινοι - Διακρίσεις
δεξιά|μικρογραφία| Τροχια του αστεροειδούς Ρόμπερτ Χάινλαϊν Κατά τη διάρκεια της ζωής του, ο Χάινλαϊν έλαβε τέσσερα βραβεία Χιούγκο, για τα βιβλία Double Star, Starship Troopers, Stranger in a Strange Land και The Moon Is a Harsh Mistress και προτάθηκε για τέσσερα βραβεία Νέμπουλα, για τα The Moon Is a Harsh Mistress, Friday, Time Enough for Love, and Job: A Comedy of Justice. Του απονεμήθηκαν επίσης επτά Retro-Hugos: δύο για το καλύτερο μυθιστόρημα: "Beyond This Horizon" και "Farmer in the Sky". Τρία για την καλύτερη νουβέλα: : «Αν συνεχιστεί αυτό. . .", "Waldo" και " The Man Who Sold the Moon "; ένα για την καλύτερη νουβέλα: "The Roads Must Roll"? και ένα για την καλύτερη δραματική παρουσίαση: "Destination Moon".
Ο Χάινλαϊν ήταν επίσης υποψήφιος για έξι Βραβεία Χιούγκο για τα έργα Have Space Suit: Will Travel, Glory Road, Time Enough for Love, Friday, Job: A Comedy of Justice και Grumbles from the Grave καθώς και έξι βραβεία Retro Hugo για Magic, Inc.
Ο αστεροειδής της κύριας ζώνης 6312 RobΧάινλαϊν (1990 RH4), που ανακαλύφθηκε στις 14 Σεπτεμβρίου 1990, από τον HE Holt, στο Palomar πήρε το όνομά του.
Δεν υπάρχει κανένα σεληνιακό τοπόσημο που να ονομάζεται ρητά για το Χάινλαϊν, αλλά το 1994 η Διεθνής Αστρονομική Ένωση ονόμασε τον κρατήρα Χάινλαϊν στον Άρη προς τιμήν του.
Το Hall of Fame Επιστημονικής Φαντασίας και Φαντασίας εισήγαγε τον Χάινλαϊν το 1998, την τρίτη κατηγορία του με δύο νεκρούς και δύο εν ζωή συγγραφείς και εκδότες.
Το 2001 η Ναυτική Ακαδημία των Ηνωμένων Πολιτειών δημιούργησε την Έδρα Ρόμπερτ Α. Χάινλαϊν στην Αεροδιαστημική Μηχανική.
Το 2016, μετά από μια εντατική διαδικτυακή εκστρατεία για να κερδίσει μια ψήφο για την πρώτη ψηφοφορία, ο Χάινλαϊν εισήχθη στο Hall of Famous Missourians. Η χάλκινη προτομή του, που δημιουργήθηκε από τον γλύπτη του Κάνσας Σίτι Ε. Σπένσερ Σούμπερτ, εκτίθεται μόνιμα στο Καπιτώλιο του Μιζούρι στο Τζέφερσον Σίτι.
Η Εταιρία Φιλελεύθερου Φουτουρισμού έχει τιμήσει πέντε από τα μυθιστορήματα και δύο διηγήματα του Χάινλαϊν με το βραβείο Hall of Fame. Τα δύο πρώτα δόθηκαν κατά τη διάρκεια της ζωής του για το The Moon Is a Harsh Mistress and Stranger in a Strange Land. Πέντε ακόμη βραβεύτηκαν μετά θάνατον για τον Κόκκινο Πλανήτη, τα Παιδιά του Μεθουσάλα, τον Χρόνο Αρκετό για Αγάπη και τα διηγήματα «Ρέκβιεμ» και «Κόβεντρι».
Βιβλιογραφία και έργα
Κατηγορία:Αμερικανοί συγγραφείς επιστημονικής φαντασίας Κατηγορία:Γερμανοαμερικανοί Κατηγορία:Σελίδες με μη επιθεωρημένες μεταφράσεις
Ντόρα Σιμοπούλου
Η Ντόρα (Ισιδώρα) Σιμοπούλου (1941 - 8 Αυγούστου 2016) ήταν Ελληνίδα ηθοποιός και σεναριογράφος.
Μια φωλιά ευγενών
Μια φωλιά ευγενών (ρωσικός τίτλος: Дворянское гнездо) είναι μυθιστόρημα του Ρώσου συγγραφέα Ιβάν Τουργκένιεφ, που έγραψε ο συγγραφέας στο κτήμα του στο Σπάσκογιε-Λουτοβίνοβο και δημοσιεύτηκε το 1859.
Ντίγκο (φυλή)
Οι Ντίγκο (Αγγλικά και Σουαχίλι: Digo), είναι μια εθνοτική και γλωσσική ομάδα η οποία ζει κοντά στις ακτές του Ινδικού Ωκεανού, μεταξύ της Μομπάσα (Mombasa) στη νότια Κένυα και της Τάνγκα στη βόρεια Τανζανία.
Μια φωλιά ευγενών
Υπόθεση
Πρωταγωνιστής του μυθιστορήματος είναι ο Φιοντόρ Ιβάνοβιτς Λαβρέτσκι, ένας ευγενής που μοιράζεται πολλά χαρακτηριστικά του ίδιου του Τουργκένιεφ. Παιδί ενός πατέρα που απουσίαζε για χρόνια και μιας δουλοπάροικης μητέρας που πέθανε στα πρώτα παιδικά του χρόνια, ο Λαβρέτσκι μεγαλώνει στο οικογενειακό κτήμα με τον παππού και μια σκληρή θεία, που συχνά θεωρείται ότι βασίζεται στη μητέρα του Τουργκένιεφ, η οποία ήταν γνωστή για την αυστηρότητά της.
Ντίγκο (φυλή)
Ο πληθυσμός των Ντίγκο εκτιμάτο συνολικά σε 313.288 άτομα, με περίπου 217.000 (εκτίμηση του 1994) εθνοτικούς Ντίγκο να ζουν στην Κένυα και 88.000 (εκτίμηση του 1987) στην Τανζανία.
Μια φωλιά ευγενών
Υπόθεση
Ο Λαβρέτσκι συνεχίζει τις σπουδές του στη Μόσχα και ένα βράδυ στην όπερα παρατηρεί μια όμορφη κοπέλα, τη Βαρβάρα Πάβλοβνα, την ερωτεύεται και παντρεύονται. Οι νεόνυμφοι ταξιδεύουν στο Παρίσι, όπου η γυναίκα του δέχεται στο σαλόνι της πολύ κόσμο και αρχίζει μια σχέση με έναν από τους τακτικούς της καλεσμένους. Ο Λαβρέτσκι διαβάζει ένα σημείωμα του εραστή της και, συγκλονισμένος από την προδοσία της, διακόπτει κάθε επαφή μαζί της και μετά από καιρό επιστρέφει στο οικογενειακό του κτήμα.
Ντίγκο (φυλή)
Οι Ντίγκο ομιλούν την γλώσσα Ντίγκο (Digo), που ονομάζεται από τους ομιλητές της Chidigo ή Kidigo, μια γλώσσα Μπαντού. Είναι μέρος της ευρύτερης εθνοτικής ομάδας των Μιτζικέντα (Mijikenda), η οποία περιέχει εννέα μικρότερες ομάδες ή φυλές, συμπεριλαμβανομένων των Ντουρούμα (Duruma), Γκιριάμα (Giriama) κ.ά.
Μια φωλιά ευγενών
Υπόθεση
Επιστρέφοντας στη Ρωσία, ο 35χρονος πλέον Λαβρέτσκι επισκέπτεται την ξαδέρφη του Μαρία Ντμιτρίεβνα Καλίτινα, πλούσια χήρα γαιοκτήμονα, η οποία ζει στο αρχοντικό της με τις δύο κόρες της, τη 19χρονη Λίζα και τη μικρή Λένοσκα. Ο συγγραφέας περιγράφει εκτενώς τη ζωή τους όπως και των επισκεπτών τους, μεταξύ των οποίων ο Πάνσκιν ένας περήφανος νεαρός δημόσιος υπάλληλος με μέλλον και ερωτευμένος με τη Λίζα, παρουσιάζοντας μια εικόνα της κοινωνίας σε μια μικρή επαρχιακή πόλη της Ρωσίας.
Ντίγκο (φυλή)
Οι γυναίκες των Ντίγκο (Digo), έχουν ένα τεράστιο φόρτο εργασίας, αλλά, αποκλείεται η συμμετοχή τους στην πολιτική, τη θρησκεία, τα θέματα συγγένειας και τις μεγάλες οικονομικές συναλλαγές.
Μια φωλιά ευγενών
Υπόθεση
Ο Λαβρέτσκι ενδιαφέρεται αμέσως για τη Λίζα, της οποίας η σοβαρή φύση και η ειλικρινής θρησκευτική αφοσίωση της δίνουν μεγάλη ηθική υπεροχή, εντυπωσιακά διαφορετική από την φιλάρεσκη συμπεριφορά της γυναίκας του. Σταδιακά, ο Λαβρέτσκι συνειδητοποιεί ότι είναι βαθιά ερωτευμένος μαζί της και, όταν διαβάζει σε ένα ξένο περιοδικό ότι η Βαρβάρα Πάβλοβνα πέθανε, εξομολογείται στη Λίζα τον έρωτά του, η Λίζα τον αγαπά επίσης και απορρίπτει την πρόταση του Πάνσκιν. μικρογραφία|250x250εσ|Η Λίζα και ο Λαβρέτσκι, σκηνή της ταινίας του 1914. Μετά την ερωτική εξομολόγηση, ο ευτυχισμένος Λαβρέτσκι επιστρέφει στο σπίτι του, όπου βρίσκει τη γυναίκα του ζωντανή να τον περιμένει στο σαλόνι. Όπως αποδεικνύεται, η είδηση στο περιοδικό ήταν λάθος.
Ντίγκο (φυλή)
Σημειώσεις
<references responsive="0" group="Σημ." /> <references group="Παρ. Σημ." />
Μια φωλιά ευγενών
Υπόθεση
Όταν μαθαίνει για την ξαφνική εμφάνιση της Βαρβάρας Πάβλοβνας, η Λίζα του ζητά να συμφιλιωθεί με τη γυναίκα του και αποφασίζει να κλειστεί σε μοναστήρι. Ο Λαβρέτσκι αργότερα την επισκέπτεται στο μοναστήρι, τη βλέπει, αλλά εκείνη προσπαθεί να μην τον κοιτάξει.
Το μυθιστόρημα τελειώνει με έναν επίλογο που διαδραματίζεται οκτώ χρόνια αργότερα, στον οποίο ο Λαβρέτσκι επιστρέφει στο σπίτι της Λίζας και βρίσκει χαρούμενα νιάτα: τη μικρότερη αδερφή της Λίζας, που έχει μεγαλώσει, συγγενείς και φίλους. Διαπιστώνει ότι, αν και πολλά πράγματα έχουν αλλάξει, υπάρχει ακόμη το σαλόνι, το πιάνο και ο κήπος μπροστά από το σπίτι, που όλα του θυμίζουν τη Λίζα. Ο Λαβρέτσκι βρίσκει παρηγοριά στις αναμνήσεις του και φεύγει πίσω στο σπίτι του, διακρίνοντας κάποιο νόημα στην προσωπική του τραγωδία.
Η διένεξη με τον Γκοντσαρόφ
Το μυθιστόρημα προκάλεσε μια σοβαρή διαμάχη μεταξύ του Ιβάν Τουργκένιεφ και του Ιβάν Γκοντσαρόφ. Ο Γκοντσαρόφ ισχυρίστηκε ότι κάποτε ανέφερε το περιεχόμενο ενός νέου του μυθιστορήματος, στο οποίο η ηρωίδα θα αποσυρόταν σε μοναστήρι. Πολλά χρόνια αργότερα, όταν εκδόθηκε το μυθιστόρημα του Τουργκένιεφ Μια φωλιά ευγενών, κατηγόρησε τον συγγραφέα για λογοκλοπή. Η υπόθεση πήρε μεγάλες διαστάσεις που χρειάστηκε να οριστεί ένα ειδικό δικαστήριο, το οποίο χαρακτήρισε την κατηγορία αβάσιμη αλλά από τότε ο Γκοντσαρόφ «έπαψε όχι μόνο να βλέπει, αλλά και να υποκλίνεται στον Τουργκένιεφ».
Σαμότσιν
Το Σαμότσιν (πολωνικά: Szamocin, Samotschin, 1943-45: Fritzenstadt) είναι πόλη του Πόβιατ Χόντζιες, στο Βοεβοδάτο Μείζονος Πολωνίας της Πολωνίας. Ο πληθυσμός του είναι 4.192 κάτοικοι (2020).
Ιστορία
αριστερά|μικρογραφία|282x282εσ| Εκκλησία της Υπεραγίας Θεοτόκου Βοηθού των Χριστιανών Το Szamoczino (Σαμοτσίνο) στο Βασίλειο της Πολωνίας που κυβερνούσε ο Οίκος των Πιαστ αναφέρθηκε για πρώτη φορά σε μια πράξη του 1364, αν και σίγουρα υπήρχε νωρίτερα και πιθανότατα ιδρύθηκε τον 12ο αιώνα. Ήταν ένα ιδιωτικό χωριό Πολωνών ευγενών, διοικητικά τοποθετημένο στο Πόβιατ Κτσίνια στο Βοεβοδάτο Κάλις (1314-1793) της Επαρχίας Μείζονος Πολωνίας του Πολωνικού Στέμματος. Έλαβε προνόμια πόλης από τον Βασιλιά Αύγουστο Γ΄ της Πολωνίας το 1748.
Στον πρώτο διαμελισμό της Πολωνίας το 1772, η πόλη προσαρτήθηκε από το Βασίλειο της Πρωσίας, περιήλθε στο Ναπολεόντειο Δουκάτο της Βαρσοβίας το 1807 και αποκαταστάθηκε στην Πρωσία το 1815, ενώ στη συνέχεια διοικούνταν στο Κράις Κόλμαρ στο Πόζεν, μέρος του Μεγάλου Δουκάτου του Πόζεν. Κατά τη διάρκεια της Βιομηχανικής Επανάστασης, η πόλη εξελίχθηκε σε κέντρο της υφαντικής βιομηχανίας. Από το 1871 ήταν μέρος της Γερμανικής Αυτοκρατορίας. Μετά τον Α΄ Παγκόσμιο Πόλεμο, το 1918, η Πολωνία ανέκτησε την ανεξαρτησία και ξέσπασε η Εξέγερση της Μείζονος Πολωνίας (1918-1919), στόχος της οποίας ήταν η επανένταξη της περιοχής με το αναγεννημένο πολωνικό κράτος. Στις 13 Ιανουαρίου 1919, η πόλη καταλήφθηκε από Πολωνούς αντάρτες με επικεφαλής τον Μακσιμίλιαν Μπαρτς, αλλά χάθηκε από τη Γερμανία την ίδια μέρα. Οι αντάρτες έκαναν μια ανεπιτυχή προσπάθεια να ανακαταλάβουν την πόλη, ωστόσο, σύμφωνα με τη Συνθήκη των Βερσαλλιών, ενσωματώθηκε στη νεοσύστατη Δεύτερη Πολωνική Δημοκρατία το 1921.
Μετά την κοινή γερμανοσοβιετική εισβολή στην Πολωνία, που ξεκίνησε τον Β΄ Παγκόσμιο Πόλεμο, τον Σεπτέμβριο του 1939, καταλήφθηκε από τη Γερμανία και ήδη στις 17 Σεπτεμβρίου, οι Γερμανοί δολοφόνησαν δύο Πολωνούς προσκόπους στην πόλη. Κάτοικοι του Σαμότσιν ήταν επίσης μεταξύ των 41 Πολωνών που δολοφονήθηκαν στο κοντινό χωριό Μοζέβο στις 7 Νοεμβρίου 1939. Στις 10–12 Δεκεμβρίου 1939, οι Γερμανοί απέλασαν εκατοντάδες Πολωνούς και Εβραίους κατοίκους από την πόλη στο Γενικό Κυβερνείο. Το 1943, η γερμανική διοίκηση μετονόμασε την πόλη Fritzenstadt (Φρίτσενστατ), για να σβήσει τα ίχνη της πολωνικής προέλευσης. Μετά το τέλος της γερμανικής κατοχής το 1945, το αρχικό πολωνικό όνομα αποκαταστάθηκε.
Αθλητισμός
Ο τοπικός ποδοσφαιρικός σύλλογος είναι ο Σόκουου Σαμότσιν. Αγωνίζεται στα κατώτερα πρωταθλήματα.
Αδελφοποιημένες πόλεις
Το Σαμότσιν είναι αδελφοποιημένο με τις:
Πρύμνη A
thumb|right|325px|Απεικονίσεις του νεφελώματος Πρύμνη A στις ακτίνες Χ, η πάνω από τον δορυφόρο [[ROSAT και στο ένθετο κάτω, σε λεπτομέρεια και υψηλότερη μεγέθυνση/ανάλυση, το 2005, από το Τηλεσκόπιο Ακτίνων Χ «Τσάντρα».]] Το Πρύμνη A (Puppis A, συντομογρ. Pup A) είναι υπόλειμμα υπερκαινοφανούς, δηλαδή ένα νεφέλωμα που προήλθε από την έκρηξη αστέρα. Το όνομα «Πρύμνη A» υποδηλώνει τη φύση του ως ραδιοπηγή, την πρώτη που ανακαλύφθηκε στον αστερισμό Πρύμνη. Επίσης είναι ορατό στο υπέρυθρο, γνωστό και ως SNR G260.4-03.4 και MRC 0821-428, ενώ το ίδιο νεφέλωμα πρέπει να συνδέεται και με την πηγή ακτίνων Χ Πρύμνη Χ-1. Πρώτα όμως ανακαλύφθηκε ως ραδιοπηγή, το έτος 1950.
Το νεφέλωμα έχει διάμετρο περί τα 100 έτη φωτός και απέχει από τη Γη 6.500 έως 7.000 έτη φωτός. Συνακόλουθα, έχει φαινόμενη γωνιακή διάμετρο όπως παρατηρείται από τη Γη ίση με 1 μοίρα περίπου. Το φως από την έκρηξη που το δημιούργησε πρέπει να έφθασε στη Γη γύρω στο έτος 1700 π.Χ. Παρά το ότι φαίνεται να περιέχεται στο Υπόλειμμα υπερκαινοφανούς των Ιστίων, το Πρύμνη A απέχει 4 φορές περισσότερο.
Ένας αστέρας νετρονίων κινούμενος με εξαιρετικά υψηλή ταχύτητα (hypervelocity), γνωστός ως «Κοσμική Μπάλα Κανονιού», έχει εντοπισθεί στο νεφέλωμα αυτό, επίσης ως μικρή πηγή ακτίνων Χ, χωρίς να έχει ανακαλυφθεί ως πάλσαρ, δηλαδή να έχει παρατηρηθεί στα ραδιοκύματα.
Πρύμνη X-1
Η Πρύμνη X-1 στέλνει μία από τις εντονότερες μόνιμες ροές ακτίνων Χ που προέρχονται από αστρονομική πηγή τέτοιων ακτίνων στην περιοχή της Γης. Τον ανίχνευσε με ευκολία ο πρώτος στην ιστορία δορυφόρος για έρευνα στις ακτίνες Χ, ο Uhuru.
Παραπομπές
Κατηγορία:Υπολείμματα υπερκαινοφανών Κατηγορία:Αστρονομικές πηγές ακτίνων Χ Κατηγορία:Αστρονομικές ραδιοπηγές Κατηγορία:Πρύμνη (αστερισμός)
Πανελλήνιο Πρωτάθλημα Ενόργανης Γυμναστικής 2007
Το Πανελλήνιο Πρωτάθλημα Ενόργανης Γυμναστικής 2007 ήταν η 37η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 3 έως και την Κυριακή 4 Μαρτίου του 2007.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Α.Γ.Ε.Μ.Σ. Σπάρτακος.
Κάτοχοι μεταλλίων
2005 | 2006 | 2007 | 2008 | 2009
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 2007 Κατηγορία:Διοργανώσεις ενόργανης γυμναστικής στη Θεσσαλονίκη
Fate/stay night
Το Fate/stay night ξεκίνησε ως ιαπωνικό οπτικό μυθιστόρημα (visual novel) που δημιουργήθηκε από το Type Moon το οποίο κυκλοφόρησε στις 30 Ιανουαρίου του 2004 και κυκλοφόρησε αρχικά ως βιντεοπαιχνίδι για ενήλικες. Η ιστορία εστιάζεται στον Σίρο Έμιγια,έναν μάγο ο οποίος λαμβάνει μέρος στον αγώνα του Ιερού Δισκοπότηρου με την βοήθεια ενός πνεύματος που ονομάζεται υπηρέτης. Το Fate/stay night χωρίζεται σε 3 διαφορετικές ιστορίες ανάλογα με ποια ηρωίδα θα έρθει κοντά ο Shirou.
Fate/stay night (2006)
Είναι η πρώτη σειρά που κυκλοφόρησε στο franchise. Η σειρά αποτελείται από 24 επεισόδια. Έκανε πρεμιέρα τον χειμώνα του 2006. Τη δημιουργία της σειράς ανέλαβε το στούντιο Deen. Σε αυτή την εκδοχή της ιστορίας ο Σίρο σώζεται και υιοθετείται από τον Κιρίτσουγκου Έμιγια ο οποίος του διδάσκει για την δικαιοσύνη και τη μαγεία. Μια μέρα ο Shiro παγιδεύεται στην τάξη του και πιάνεται από έναν υπηρέτη. Ο Shiro καλεί έναν υπηρέτη την Saber η οποία τον σώζει. Έτσι ο Shirou και η Saber θα λάβουν μέρος στον 5ο Ιερό πόλεμο για να κερδίσουν το Ιερό Δισκοπότηρο, το οποίο θα πραγματοποιήσει την ευχή του νικητή. Η σειρά βασίζεται στο κομμάτι της ιστορίας από την πλευρά της Saber.
Fate Zero
Το Fate Zero είναι μια σειρά πρίκουελ. Τα γεγονότα διαδραματίζονται κατά τον 4ο Ιερό πόλεμο για το Ιερό Δισκοπότηρο. Η σειρά αποτελείται από 2 σεζόν .Η πρώτη σεζόν έκανε πρεμιέρα το φθινόπωρο του 2011. Η 2η σεζόν έκανε πρεμιέρα την άνοιξη του 2012. Τη δημιουργία της σειράς ανέλαβε το στούντιο Ufotable. Ο καθένας θα προσπαθήσει να διεκδηκήσει το Ιερό Δισκοπότηρο για τους δικούς του σκοπούς. Στον πόλεμο λαμβάνουν μέρος ο Tokiomi Tosaka, ο επικεφαλής της οικογένειας Tosaka, ο Kirei Kotomine ένας ιερέας, ο Kariya Matou, ο Kayneth El-Melloi Arhibald, ο Waver Velvet και ο Kiritsugu Emiya.
Fate/stay night Unlimited Blade Works
Το Fate/stay night Unlimited Blade Works ακολούθησε μετά το Fate Zero. Η σειρά αποτελείται από 2 σεζόν. Η πρώτη σεζόν έκανε πρεμιέρα το φθινόπωρο του 2014. Η 2η σεζόν έκανε πρεμιέρα την άνοιξη του 2015. Τη δημιουργία της σειράς ανέλαβε το στούντιο Ufotable.Σε αυτή την εκδοχή της ιστορίας η Rin Tosaka λαμβάνει μέρος στον πόλεμο ελπίζοντας να κερδίσει το Ιερό Δισκοπότηρο. Ο συμμαθητής της Shirou Emiya άθελα του λαμβάνει μέρος στον πόλεμο με την υπηρέτη Saber. Καθώς αντιμετωπίζουν δυσκολίες η Rin προτείνει στον Shirou να συμμαχήσουν προσωρινά. Η σειρά βασίζεται στο κομμάτι της ιστορίας από την πλευρά της Rin Tosaka.
Fate/stay night Heaven's Feel
Το Fate/stay night Heaven's Feel κυκλοφόρησε ως τριλογία ταινιών. Η πρώτη ταινία ονομάζεται Fate/stay night: Heaven's Feel 1 Presage Flower, η οποία κυκλοφόρησε τον Οκτώβριο του 2017. Η δεύτερη ταινία ονομάζεται Fate/stay night: Heaven's Feel2 Lost Butterfly η οποία κυκλοφόρησε τον Ιανουάριο του 2019. Η τρίτη και τελευταία ταινία ονομάζεται Fate/stay night: Heaven's Feel 3 Spring Song η οποία κυκλοφόρησε τον Αύγουστο του 2020. Τη δημιουργία των ταινιών ανέλαβε το στούντιο Ufotable. Στην πρώτη ταινία ο Shiro Emiya είναι ένας από τους επιζώντες μετά την τραγωδία του 4ου Ιερού πολέμου που κόστησε τις ζωές πολλών ανθρώπων. Ο Shrio θέλει να γίνει ήρωας όπως ο πατέρας του ο Kiritsugu Emiya. Ένα βράδυ ο Shiro αφού βλέπει μια μάχη μεταξύ δύο πολεμιστών καλεί την Saber για να τον προστατέψει. Ωστόσο μια παράξενη σκιά αρχίζει να δολοφονεί ανθρώπους στη πόλη Fuyuki. Ο Shirou θα πρέπει να σταματήσει αυτή τη σκιά με την βοήθεια της Rin Tosaka ενώ παράλληλα αρχίζει να έχει αισθήματα για τη φίλη του τη Sakura Matou. Οι τρεις ταινίες βασίζονται στην ιστορία από τη πλευρά της Sakura Matou.
Παραπομπές
Κατηγορία:Σειρές manga
Μονάδα Υποβρυχίων Αποστολών
Η Μονάδα Υποβρυχίων Αποστολών Λιμενικού Σώματος (ΜΥΑ/ΛΣ) ιδρύθηκε το 1972. Αποτελεί την αντιτρομοκρατική μονάδα (Tier 1) του Λιμενικού Σώματος-Ελληνικής Ακτοφυλακής και είναι εξουσιοδοτημένη για την διενέργεια νηοψιών, επιχειρήσεων υψηλού κινδύνου, διάσωσης ομήρων και την αντιμετώπιση ειδικών εγκλημάτων βίας σε θαλάσσιο περιβάλλον και την εκτέλεση εξειδικευμένων καταδυτικών δραστηριοτήτων έως τα 120 μέτρα. Η Μονάδα δύναται να επιχειρεί σε χώρο αρμοδιότητας της Ελληνικής Αστυνομίας, κατόπιν αιτήματος της.
Η Ομάδα Ειδικών Επεμβάσεων της ΜΥΑ/ΛΣ συμμετέχει στην Διακλαδική Διοίκηση Ειδικού Πολέμου που υπάγεται στον Α/ΓΕΕΘΑ και είναι επιφορτισμένη με την διενέργεια διακλαδικών ειδικών επιχειρήσεων σε περίοδο πολέμου.
Η ΜΥΑ/ΛΣ, συμμετέχει, ως επιχειρησιακός βραχίονας στη Συντονιστική Υπηρεσία Διαχείρισης Κρίσεων Εσωτερικής Ασφάλειας (ΣΥΔΚΕΑ) η οποία υπάγεται απευθείας στον Πρωθυπουργό και αποτελεί την Εθνική Αρχή της Χώρας για την αντιμετώπιση σοβαρών τρομοκρατικών ενεργειών ή απειλών σε ολόκληρη την Επικράτεια.
Ιστορία
Η ΜΥΑ/ΛΣ ιδρύθηκε το 1972 με αρχική ονομασία Μονάδα Πολλαπλής Χρησιμότητας και αποτελείτο από βατραχανθρώπους και αυτοδύτες προερχόμενους από το Πολεμικό Ναυτικό. Οι αποστολές της Μονάδας ήταν περιορισμένες στην έρευνα και διάσωση και στις υποβρύχιες έρευνες με σκοπό την ανάσυρση πειστηρίων ή αγνοουμένων με ανοιχτά κυκλώματα.
Το 1980 η Μονάδα εγκαταστάθηκε στην περιοχή του Αγίου Κοσμά Αττικής. Εξαιτίας των περιστατικών στο “Achille Lauro” και "City of Poros", κατά τα οποία αναδείχθηκε η ανάγκη διαμόρφωσης μίας μονάδας με δυνατότητα πραγματοποίησης ειδικών επιχειρήσεων σε θαλάσσιο περιβάλλον, το πρόγραμμα εκπαίδευσης και ο προγραμματισμός της Μονάδας αναθεωρήθηκαν. Έκτοτε στελέχη της Μονάδας εκπαιδεύονται στο σχολείο Υποβρύχιων Καταστροφέων της ΣΥΚ/ΠΝ.
Το 1995 η Μονάδα μετονομάζεται σε MYA/ΛΣ και στελεχώνεται αποκλειστικά από Υποβρύχιους Καταστροφείς. Επίσης τίθενται οι νομικές βάσεις μέσω των οποίων αποκτάται επιχειρησιακή και λειτουργική αυτοτέλεια.
Το Πάσχα του 1996 βατραχάνθρωποι της ΜΥΑ/ΛΣ κατόπιν αιτήματος του ΓΕΕΘΑ ανέβηκαν στα Ίμια με σκοπό την αποκλιμάκωση θερμού επεισοδίου ενώ τουρκικά F-16 εκτελούσαν υπερπτήσεις εμποδίζοντας την διαδικασία.
Σταθμός για την ΜΥΑ/ΛΣ αποτέλεσε η περίοδος μετά τον θάνατο του Λ/Φ Ζαπάτη Μαρίνου τον Απρίλιο του 1997 από πυρά εμπόρων ναρκωτικών στην θαλάσσια περιοχή μεταξύ Κέρκυρας και Αλβανίας. Η Μονάδα ανέλαβε επιχειρησιακή δράση για τον εντοπισμό και την εξολόθρευση των παράνομων κυκλωμάτων, απέκτησε τεράστια εμπειρία αληθινών περιστατικών σε καθημερινή βάση και έθεσε τα θεμέλια για την αναβάθμιση της.
Διάρθρωση
Η ΜΥΑ/ΛΣ αποτελείται απο τέσσερις επιχειρησιακές Ομάδες, την Ομάδα Ειδικών Επεμβάσεων (ΟΕΕ), την Ομάδα Ειδικών Καταδύσεων (ΟΕΚ), την Ομάδα Εξουδετέρωσης Εκρηκτικών Μηχανισμών και την Ομάδα Δυτών Ασφαλείας.
Ομάδα Ειδικών Επεμβάσεων
μικρογραφία|δεξιά|Έμβλημα Ομάδας Ειδικών Επεμβάσεων
Η Ομάδα Ειδικών Επεμβάσεων αναλαμβάνει την διενέργεια αντιτρομοκρατικών επιχειρήσεων, διασώσεις ομήρων και επιχειρήσεις υψηλού κινδύνου προς προστασία της δημόσιας ασφάλειας. Εξειδικεύεται στην κατάληψη οποιουδήποτε πλοίου εν πλώ ή εν όρμω αξιοποιώντας πλωτά και εναέρια μέσα των Σωμάτων Ασφαλείας και Ενόπλων Δυνάμεων.
Η αναβάθμιση της ΟΕΕ ξεκίνησε την περίοδο προ των Ολυμπιακών Αγώνων του 2004 οπότε και πυρήνας αντρών εκπαιδεύτηκε από τους Γάλλους Βατραχανθρώπους Commando Hubert στα αντικείμενα των νηοψιών και καταδύσεων με οξυγόνο. Με την επιστροφή τους στην Ελλάδα οι άντρες της ΟΕΕ εξέλιξαν τις επιχειρησιακές τους δυνατότητες μέσω εσωτερικών εκπαιδεύσεων και παρείχαν στο Λιμενικό Σώμα την δυνατότητα εκτέλεσης μη συναινετικών επιχειρήσεων VBSS (Visit, Board, Search & Seizure). Ο Αρχηγός Λ.Σ. λόγω των πολυάριθμων απειλών στο θαλάσσιο περιβάλλον της Ελλάδας δεν άργησε να αξιοποιήσει την ΜΥΑ/ΛΣ σε επιχειρήσεις VBSS και έκτοτε η ΟΕΕ αποτελεί την ομάδα με τις περισσότερες μη συναινετικές νηοψίες στο ενεργητικό της μεταξύ των χωρών του ΝΑΤΟ.
Λόγω της κομβικής θέσης της Ελλάδας στην Ανατολική Μεσόγειο, της Συνταγματικής δυνατότητας του Λιμενικού Σώματος, ως Σώμα Ασφαλείας, να επιτηρεί τα θαλάσσια σύνορα εν καιρώ ειρήνης και των ιδιαίτερων επιχειρησιακών δυνατοτήτων της ΜΥΑ/ΛΣ, η Μονάδα αποτέλεσε τον βασικότερο αποδέκτη MA (Military Assistance) από Συμμαχικές Χώρες. Σημαντικό έτος για την ΟΕΕ ήταν το 2006 όταν και έλαβε εξειδικευμένη εκπαίδευση σε αντικείμενα αρμοδιότητας της και παρέλαβε διαβαθμισμένο εξοπλισμό. Βάσει των εξελίξεων πάρθηκαν αποφάσεις στρατηγικής σημασίας για το μέλλον της ΜΥΑ/ΛΣ οι οποίες εκ του αποτελέσματος αποδείχθηκαν ορθές και το θετικό τους αντίκτυπο είναι εμφανές στο επιχειρησιακό πεδίο για πέραν των 10 ετών έπειτα. Συγκεκριμένα αποφασίστηκε πως η ΜΥΑ/ΛΣ, σε αντίθεση με τον σχεδιασμό των υπόλοιπων Μονάδων Ειδικών Επιχειρήσεων, θα επικεντρωθεί σε περιορισμένα και συγκεκριμένα Mission Sets, έτσι ώστε να τα τελειοποιήσει. Η επιλογή του Mission Set έγινε με βάσει την στρατηγική ανάλυση κατεύθυνσης της τρομοκρατίας, του οργανωμένου εγκλήματος αλλά κυρίως του τρόπου με τον οποίο τα Κράτη θα συμπεριφέρονται σε μια περίοδο κατά την οποία οι διακρατικοί πόλεμοι έχουν περιοριστεί και ουδείς επιθυμεί να ξεπεράσει το threshold του πολέμου κινούμενος κυρίως εντός του λεγόμενου Gray Zone. Η διαχείριση του θαλάσσιου περιβάλλοντος και της μεταφοράς πάσης φύσεως υλικών μέσω πλοίων αποτέλεσε την βασική και μοναδική προτεραιότητα της ΜΥΑ/ΛΣ.
Το 2013 ήταν έτος καμπή για την ΜΥΑ/ΛΣ καθώς η επένδυση της στην τελειοποίηση επιχειρήσεων VBSS είχε πλέον αναγνωριστεί μεταξύ όλων των Συμμαχικών Χωρών του ΝΑΤΟ και τράβηξε την προσοχή διεθνώς, όχι μόνο των Σωμάτων Ασφαλείας, αλλά και των Μονάδων Ειδικών Επιχειρήσεων των Ενόπλων Δυνάμεων. Κατόπιν αξιολόγησης καταλληλότητας των Ελληνικών Μονάδων Ειδικών Επιχειρήσεων η USSOCOM και η WARCOM πήραν την απόφαση να επενδύσουν στην ΜΥΑ/ΛΣ με σκοπό να την καταστήσουν συμβατή με τον τρόπο δράσης των Αμερικανικών Μονάδων Ειδικών Επιχειρήσεων. Το 2017 ,ύστερα από 4 έτη αδιάλειπτης εκπαίδευσης, πιστοποιήσεων και βελτίωσης δομών η ΜΥΑ/ΛΣ ολοκλήρωσε επιτυχώς την αξιολόγηση της USSOCOM και αποτελεί την πλέον έμπειρη και εκπαιδευμένη Μονάδα στα αντικείμενα του CQC, VBSS, SSE, TQ και Mission Planning.
Ομάδα Ειδικών Καταδύσεων
Η OEK αναλαμβάνει την διενέργεια κάθε εξειδικευμένης καταδυτικής δραστηριότητας έως τα 120 μέτρα με σκοπό την διαχείριση ναυαγιών, την ανάσυρση αγνοουμένων και την συλλογή πειστηρίων από σκηνές εγκλήματος. Χρησιμοποιεί μείγματα αερίων σε ανοιχτές και κλειστές αναπνευστικές συσκευές και καταδύεται καθ’ υπέρβασιν της "Ώρας Μηδέν’’.
Η ανάγκη για την πραγματοποίηση απαιτητικών καταδύσεων, σε μεγάλα βάθη και σε μεγάλη διάρκεια, οδήγησαν στην δημιουργία της Ομάδας Ειδικών Καταδύσεων. Οι βάσεις τέθηκαν το 2009 όταν η ΜΥΑ/ΛΣ προέβη στην προμήθεια εξοπλισμού τεχνικής κατάδυσης και άνδρες της εκπαιδεύτηκαν σε καταδύσεις με μείγματα nitrox και trimix από ιδιώτες εκπαιδευτές. Η ΟΕΚ πραγματοποιεί έκτοτε καταδύσεις σε μεγάλα βάθη και εκπαιδεύεται απερίσπαστη στα αντικείμενα αρμοδιότητας της.
Το 2014 η ΟΕΚ κλήθηκε να αντεπεξέλθει στην βαθύτερη κατάδυση που έχει πραγματοποιηθεί στην Ελλάδα από τις Ένοπλες Δυνάμεις και τα Σώματα Ασφαλείας με σκοπό την ανάσυρση του σκάφους Gonzuru και των θανόντων μεταναστών που είχαν παρασυρθεί κατά την βύθιση του. Μετά από επαναλαμβανόμενες καταδύσεις βαθύτερα των 70 μέτρων και την επιτυχή ανέλκυση του σκάφους οι άνδρες της ΟΕΚ παρασημοφορήθηκαν με Ναυτικό Μετάλλιο Α΄Τάξης. Ταυτόχρονα κρίθηκε αναγκαία η τροποποίηση του νομικού πλαισίου που διέπει την ΜΥΑ/ΛΣ και δόθηκε η δυνατότητα κατάδυσης έως και τα 120 μέτρα. Απαραίτητη προϋπόθεση για την κατάδυση σε βάθη πέραν των 100 μέτρων αποτελούσε η προμήθεια της ΟΕΚ με καταδυτικές συσκευές κλειστού κυκλώματος και μειγμάτων αερίων (Rebreather).
Γεωπολιτική Διάσταση & Διεθνής Αναγνώριση
Από το 2013 η ΜΥΑ/ΛΣ έχοντας προμηθευτεί νέα εξελιγμένα υλικά καλύπτοντας τις επιχειρησιακές της ανάγκες και αναπτύσσοντας νέες, αναμορφώνοντας το νομικό της πλαίσιο, αξιοποιώντας την επένδυση της USSOCOM και συμμετέχοντας αδιάκοπα σε επιχειρήσεις υψηλού κινδύνου σε χερσαίο και θαλάσσιο περιβάλλον σε συνδυασμό με την κομβική θέση της Ελλάδας στην Ανατολική Μεσόγειο έχει καταστεί επιχειρησιακός βραχίονας γεωπολιτικής σημασίας για την Ελλάδα.
Η πιστοποίηση της ΜΥΑ/ΛΣ από συμμαχικές δυνάμεις σε συνδυασμό με την εύρυθμη διαλειτουργικότητα μεταξύ της Μονάδας, των Ε/Π, των ΠΑΘ και των Διευθύνσεων Ασφαλείας του Λ.Σ. έχει οδηγήσει το Λιμενικό Σώμα ως στρατηγικό εταίρο για περαιτέρω συνεργασία. Το γεγονός οτι το Λ.Σ. είναι πλέον ικανό να φέρει εις πέρας πολύπλοκες επιχειρήσεις, με συνδυασμό μέσων και ανταπόδοση πυρών αποδεικνύει τις στέρεες βάσεις που έχουν μπει τα τελευταία χρόνια.
Το προσωπικό της ΜΥΑ/ΛΣ διέρχεται από την πιο δύσκολη αξιολόγηση στην Ελλάδα (Σχολείο Βατραχανθρώπων) και ταυτόχρονα δεν έχει τον περιορισμό των Μονάδων Ειδικών Επιχειρήσεων των Ενόπλων Δυνάμεων, οι οποίες δεν διαθέτουν επιχειρησιακή εμπειρία καθώς τους απαγορεύεται από το Σύνταγμα να επιχειρούν εν καιρώ ειρήνης. Η ΜΥΑ/ΛΣ αποτελεί εθνικό όπλο ακριβώς επειδή σε περίπτωση θερμού επεισοδίου ή κρίσης, η αξιοποίηση της δεν κλιμακώνει το περιστατικό και ταυτόχρονα τα στελέχη της αποτελούν την πιο έμπειρη επιχειρησιακά ομάδα αντρών στην χώρα. Η μακρά εμπειρία της ΜΥΑ/ΛΣ σε επιχειρήσεις σε θαλάσσιο περιβάλλον και συγκεκριμένα σε μη συναινετικές νηοψίες δίνει στην πολιτική ηγεσία ένα σημαντικό όπλο σε περίπτωση που απαιτηθεί.
Η αναγνώριση του γεωστρατηγικού ρόλου της ΜΥΑ/ΛΣ έχει επισημανθεί στον απόηχο των επιχειρησιακών επιτυχιών της το 2017 από τα μεγαλύτερα μέσα μαζικής ενημέρωσης του κόσμου, όπως η Washington Post και το BBC.